ณ ภายในรั้วของสำนักงานตำรวจแห่งชาติ
มีศูนย์อาหารระดับพอใช้ได้ซุกซ่อนอยู่
ไม่ใช่วงในไม่บอกนะครับเนี่ย ????

ศูนย์อาหารที่นี่ทานเสร็จแล้วสามารถสะบัดก้นลุกได้เลย
ไม่ต้องยกจานไปเก็บที่โซนสำหรับวางภาชนะ (เพราะไม่มี)
จะมีเจ้าหน้าที่เข็นรถเข็นเก็บตามโต๊ะให้
มีหม้อต้มน้ำร้อนสำหรับลวกช้อนหากต้องการ
(ซึ่งบางท่านไม่ลวกเพราะอ่าน Forward Mail มาเยอะ)
มีกล่องทิชชู่/ไม้จิ้มฟันวางไว้ให้ประจำโต๊ะ
ประมาณโต๊ะเว้น 2 โต๊ะ มองหากันเองตามสะดวกครับ

ไม่มีการจำกัดการเข้ามาใช้บริการ
จึงเป็นเรื่องปกติที่จะเห็นนายพลตำรวจ 
นั่งรับประทานอาหารร่วมกับนายสิบตำรวจ
นอกจากนี้ ไม่ว่าจะ พยาบาล รพ.ตร., นักศึกษาสถาบันใกล้เคียง
พนักงานออฟฟิศละแวกปทุมวัน, ประชาชนที่มาติดต่อราชการ
ก็ใช้บริการกันช่วงเที่ยงวันเต็มไปหมด
ตำรวจหนุ่มๆ ก็จะได้เหล่สาวๆ 
สาวๆ ก็จะได้มาเหล่หนุ่มในเครื่องแบบบ้าง
เปลี่ยนบรรยากาศจากอาหารตามห้างฯ ดีครับ ???? 

อาหารในศูนย์นี้มีหลากหลายให้เลือกรับประทาน
ไม่ว่าจะก๋วยเตี๋ยว, ข้าวแกง, ก๋วยจั๊บญวน, ข้าวมันไก่, ราดหน้า
ข้าวซอย ฯลฯ ผมมาทานบ่อยๆ จะพยายามลงรูปให้ไม่ซ้ำกันนะครับ
การซื้ออาหารก็ต้องนำเงินสดไปแลกบัตรเงินสด 
มาตรฐานเดียวกับ Food Court ตามห้างสรรพสินค้า
ติดแอร์เย็นฉ่ำ แต่ตอนเดินมาอาจร้อนสักนิด
ราคาอาหารอยู่ในเกณฑ์สมเหตุสมผลกับยุค 2013 ครับ ????

เปิดขายตั้งแต่ตี 5 (แม่ค้ามาเตรียมร้านกันแต่ตี 4)
ประตูโภชนาคารปิด 5 โมงเย็น 
แต่ประมาณบ่าย 3 ก็เก็บร้านกันหมดแล้ว
เสาร์อาทิตย์ไม่เปิดนะครับ บอกก่อน กลัวจะมาเก้อ ????